**ΔΕΛΤΙΟ ΤΥΠΟΥ**

**Έναρξη νέου τμήματος τον Σεπτέμβριο 2021 στο Μετεκπαιδευτικό Σεμινάριο στη Γνωσιακή – Συμπεριφορική Ψυχοθεραπεία**

**Ανακοινώνεται η έναρξη νέου τμήματος (Σεπτέμβριος 2021) στο Μετεκπαιδευτικό Σεμινάριο στη Γνωσιακή – Συμπεριφορική Ψυχοθεραπεία,** το οποίοοργανώνεται από τονΤομέα Ψυχιατρικής και Επιστημών Συμπεριφοράς σε συνεργασία με την Α΄ Ψυχιατρική Κλινική του Πανεπιστήμιου Αθηνών (Δ/ντης Καθηγητής Χ. Παπαγεωργίου). Το Σεμινάριο έχει πιστοποιηθεί από το Κέντρο Επιμόρφωσης και Δια Βίου Μάθησης του Πανεπιστημίου Κρήτης (ΚΕΔΙΒΙΜ). Απευθύνεται σε επαγγελματίες ψυχικής υγείας, όπως ψυχιάτρους, παιδοψυχίατρους, ψυχολόγους, κοινωνικούς λειτουργούς, νοσηλευτές, επισκέπτες υγείας. Στόχοι του Σεμιναρίου είναι να προσφέρει στους εκπαιδευόμενους τις απαραίτητες θεωρητικές γνώσεις και κλινική εκπαίδευση για **την ψυχοθεραπευτική αντιμετώπιση** προβλημάτων και κλινικών διαταραχών οι οποίες ενδείκνυνται για Γνωσιακή- Συμπεριφορική Ψυχοθεραπεία.

Την επιμέλεια του προγράμματος σπουδών έχουν οι: **Α. Βγόντζας** Καθηγητής Ψυχιατρικής Παν/μίου Κρήτης, **Ι. Παπακώστας** και **Ν. Βαϊδάκης** αν. Καθηγητές Ψυχιατρικής Παν/μίου Αθηνών Σύμβουλοι Μονάδας Γνωσιακών-Συμπεριφορικών Θεραπειών του Κέντρου Ψυχοθεραπειών της Α΄ Ψυχιατρικής Κλινικής του Πανεπιστημίου Αθηνών, Αιγινήτειο Νοσοκομείο. Το συντονισμό του προγράμματος εκπαίδευσης έχει η Μ. Καταταράκη, PsychD Ψυχολόγος και την κλινική επιμέλεια η Σ. Πορτινού, Ψυχολόγος αντιπρόεδρος Δ.Σ. Ελληνικής Εταιρείας Γνωσιακών Ψυχοθεραπειών.

**Υποβολή αιτήσεων έως 21 Μαίου 2021.** Έναρξη μαθημάτων 25 Σεπτεμβρίου 2021

Για περισσότερες πληροφορίες και αιτήσεις http://cbt.med.uoc.gr/ και 2810 394617.